# Újiráz Községi Önkormányzat Képviselő-testületének

**3/2021 (V.17.) önkormányzati rendelete**

# A falugondnoki szolgálatról

Újiráz Községi Önkormányzat Képviselő-testületének feladat és hatáskörében eljáró a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021 (I.29.) Korm. rendelettel kihirdetett veszélyhelyzetben eljáró Újiráz Községi Önkormányzat Polgármestere az Alaptörvény 32. cikk (1) bekezdés a.) pontjában meghatározott feladatkörében, a szociális igazgatásról és szociális ellátásokról szóló 1993. évi III. törvény 60. § (5) bekezdésében kapott felhatalmazás alapján a falugondnoki szolgálat működéséről a következőket rendeli el:

1. **fejezet**

#### A rendelet célja, hatálya

1. § A rendelet célja, hogy a falugondnoki szolgáltatás szabályozott keretek között:
2. a település lakói számára a településen hiányzó, az alapvető szükségletek kielégítését segítő szolgáltatásokhoz, illetve a közszolgálatokhoz való hozzájárulást elősegítse,
3. a rászorult személyek szállítási problémáját megoldja, továbbá, hogy
4. a település lakosságát érintő információk gyűjtését és továbbítását biztosítsa.
5. § (1) A rendelet hatálya Újiráz község területén életvitelszerűen tartózkodó személyekre terjed ki.

(2) A falugondnoki szolgálat fenntartója és működtetője Újiráz községi Önkormányzat képviselő-testülete.

(3) A falugondnoki szolgálat nem képez önálló költségvetési szervet, a feladatok ellátása és elszámolása önkormányzati kormányzati funkción történik.

(4) A falugondnoki szolgálat szociális szolgáltatói nyilvántartásba vétel alapján, külön jogszabályban meghatározott képesítési követelményeknek megfelelő falugondok foglalkoztatásával működik.

(5) Újiráz község teljes közigazgatási területe egy falugondnoki körzetet alkot, a feladatellátás a település teljes közigazgatási területére kiterjed.

(6) A falugondnoki szolgáltatás nyújtása térítésmentes.

#### II. fejezet

#### A falugondnoki szolgálat keretében kötelezően ellátandó feladatok

## A falugondnoki szolgálat keretében ellátandó

**szociális alapszolgáltatási feladatok**

1. § A falugondnoki szolgáltatás keretében ellátandó szociális alapszolgáltatási feladatok:

a) étkeztetésben való közreműködés,

b) házi segítségnyújtásban való közreműködés.

c) családsegítésben való közreműködés.

### Étkeztetésben való közreműködés

4. § (1) Az étkeztetésben való közreműködés során a falugondnoki szolgálat – a Dél-Bihari Szociális Szolgáltató Központtal együttműködésben - biztosítja a szociális étkeztetés keretében biztosított étel (ebéd) házhozszállítását a településen élő jogosultak részére.

(2) Az étkeztetésben való közreműködés a falugondnoki szolgálat számára kötelezően ellátandó feladat.

### A házi segítségnyújtásban való közreműködés

5. § (1) A falugondnoki szolgálat közreműködik a Dél-Bihari Szociális Szolgáltató Központ által ellátott házi segítségnyújtás szociális alapszolgáltatási feladat kapcsán felmerülő szállítási feladatok elvégzésében.

(2) Az (1) bekezdésben leírt feladat ellátása kötelező.

### Családsegítésben való közreműködés

6. § (1) A családsegítésben való közreműködés során a falugondnoki szolgálat biztosítja

1. a családgondozónak a településrészeken élő ellátotthoz való szállítását,
2. rendkívüli esetben az ellátott, illetve családja a családsegítő szolgálat telephelyére, majd onnan haza történő szállításával,

# A falugondnoki szolgálat által ellátandó egyéb szolgáltatási feladatok

7. § A falugondnoki szolgálat által ellátandó egyéb szolgáltatási feladatok közé az alábbi feladatok tartoznak:

1. személyszállítási feladatok
2. önkormányzati feladathoz tartozó egyéb szállítási feladatok,
3. az önkormányzati rendezvények szervezésével, lebonyolításával kapcsolatos feladatok,
4. kapcsolattartási feladat az önkormányzat és intézményei és a lakosság között,
5. egyéb nem részletezett, szolgáltatási jellegű feladatok.

# Személyszállítási feladatok

8. § (1) A falugondnoki szolgálat a személyszállítási feladatai között ellátja:

1. az óvodások és általános iskolások szállítását, amennyiben arról a köznevelési intézmény vagy annak fenntartója másként nem gondoskodik
2. a Gondozási Központ ellátottjainak szállítását
3. a betegek háziorvoshoz, illetve egyéb egészségügyi intézménybe történő szállítását,
4. a kórházi, szociális otthoni, stb. látogatás céljára történő szállítást,
5. családi eseményekre történő szállítást,
6. nagybevásárlás céljára történő szállítást,
7. önkormányzati, illetve egyéb, települési rendezvényre történő szállítást.

(2) Az (1) bekezdésben meghatározott személyszállítási feladatok közül a falugondnoki szolgálat:

a.) kötelező feladata – a 9-13. §-ban foglaltak figyelembevételével – az a), b) pontban meghatározott szállítási feladat,

b.) nem kötelező feladata – a 9-13. §-ban foglaltak figyelembe vételével – a c)-f), pontban meghatározott szállítási feladat.

(3) A (2) bekezdés b.) pontjában meghatározott nem kötelező személyszállítási feladat elvégzésére a polgármester adhat utasítást. A nem kötelező személyszállítási feladatok ellátása a kötelező személyszállítási feladatok ellátását nem veszélyeztetheti.

### Óvodások és általános iskolások szállítása

9. § (1) Ha a szülő a gyermek, tanuló szállításáról nem tud gondoskodni, illetve ha arról a köznevelési intézmény fenntartója másként nem gondoskodik vagy ha az másképp nem oldható meg, a településen lakó gyermekek, tanulók óvodába, általános iskolába illetve onnan vissza történő szállításáról a falugondnoki szolgálat gondoskodik.

(2) A falugondnoki szolgálat gondoskodik a Tündérkert Óvodába járó gyermekek rendezvényekre, egyéb kulturális, közösségi célú megjelenésre történő szállításáról.

(3) A falugondnoki szolgálat köznevelési intézmény fenntartójával kötött megállapodás alapján gondoskodhat a személyszállítási feladatok megbízás útján történő ellátásáról is.

**Gondozási Központ ellátottjainak szállítása**

10. § (1) A falugondnoki szolgálat feladata az önkormányzat által fenntartott Gondozási Központ ellátottjainak a háziorvosi rendelőbe, illetve egyéb egészségügyi intézményekbe, valamint rendezvényekre és egyéb közösségi célú megjelenésre történő szállítása.

(2) A szállítási feladat ellátását a Gondozási Központ intézményvezetőjének kérelme alapján a polgármester engedélyezi. A Gondozási Központ intézményvezetője gondoskodik a szükséges szakkíséret biztosításáról.

### Betegek háziorvoshoz, illetve egyéb egészségügyi intézménybe történő szállítása

11. § (1) A betegek háziorvosi rendelőbe, illetve egyéb egészségügyi intézményekbe szállítása az érintett személy településről intézményig, illetve onnan a lakóhelyre szállítását jelenti.

(2) Az (1) bekezdésben foglalt szállítási feladatot a falugondnoknak a polgármester engedélye alapján kell teljesíteni.

(3) A szállítás engedélyezésekor figyelembe kell venni:

1. az igénylő egészségügyi állapotát,
2. a kezelés jellegét (szükséges, ajánlott, rehabilitációs jellegű, stb.),
3. az igénylő és családja szociális helyzetét.

(4) Az egészségügyi állapot, a kezelés jellege, valamint a szociális helyzet megítélése során szükség szerint ki kell kérni a háziorvos, a családgondozó véleményét. E feladatokat a polgármester felkérésére az önkormányzati hivatal köteles ellátni.

**Kórházi, szociális otthoni, stb. látogatás, családi eseményeken való részvétel, illetve nagybevásárlás céljára történő személyszállítás.**

12. § (1) A falugondnoki szolgálat szállítási szolgáltatását igényelhetik:

1. ***kórházi,*** szociális otthoni, stb. látogatás céljára,
2. ***családi eseményekre*** történő szállítása a településről a meghatározott intézményekbe és helyekre, illetve onnan a visszaszállítást jelenti.
3. ***bevásárlás*** céljára.

(2) Az (1) bekezdésben szabályozott igényeket csak a rendelkezésre álló kapacitásokon belül, más feladat ellátásának sérelme nélkül lehet teljesíteni. A falugondnoki szolgálat számára az e §-ban meghatározott feladat nem kötelezően teljesítendő.

(3) A szolgáltatás általában csak egyszerre, egy intézményt vagy szállítási helyet érintő – a legjobb kihasználtsággal megszervezett – igény esetén nyújtható, egyedi igények csak kivételes esetben teljesíthetőek.

### Önkormányzati, illetve egyéb települési rendezvényre szállítás

13. § (1) Az önkormányzati, illetve egyéb települési rendezvényre szállítás az önkormányzat által olyan közzétett és meghirdetett rendezvényekre vonatkozó közigazgatási területet érintő szállítási feladatot jelent, ahol a közzététel tartalmazza a személyszállítási feladat falugondnoki szolgálat keretében való megoldását is.

A személyszállítás történhet:

1. meghatározott gyülekező helyről a rendezvényre, és/vagy
2. rendezvényről meghatározott településrészre, lakóházhoz.

(2) A feladat ellátása az (1) bekezdésben fennálló feltételek teljesülése esetén a falugondnoki szolgálat számára kötelező feladat.

**Önkormányzati rendezvények, összejövetelek szervezésével, lebonyolításával kapcsolatos feladatok**

14. § (1) A falugondnoki szolgálat feladata önkormányzati rendezvények szervezésében, lebonyolításában való részvétel. Szervezésben, lebonyolításban való részvétel konkrét feladatait a polgármester vagy a jegyző irányításának megfelelően kell ellátni.

(2) Önkormányzati rendezvénynek, összejövetelnek számít többek között:

1. képviselő-testületi ülés,
2. közmeghallgatás,
3. falugyűlés,
4. egyéb lakossági fórum,
5. önkormányzat által szervezett egyéb rendezvények:
   * falunap, búcsúvásár
   * gyermeknap, idősek napja, stb.

(3) A feladatellátás a polgármester vagy a jegyző intézkedése alapján kötelező.

**Közreműködés az önkormányzati működés feltételeinek biztosításában**

15. § (1) A falugondnoki szolgálat köteles közreműködni az önkormányzat és intézményei működésével kapcsolatos feladatokhoz kapcsolódó szállítási feladatok ellátásában.

(2) Az (1) bekezdés szerinti feladat ellátása nem veszélyeztetheti a szociális alapszolgáltatások ellátásban való közreműködés, valamint az e rendeletben meghatározott egyéb, kötelezően ellátandó feladat ellátását. Ilyen feladat ellátást a polgármester vagy a jegyző engedélyezi.

(3) Az önkormányzat és intézményei működéséhez kapcsolódó szállítási feladat különösen:

a.) önkormányzati árubeszerzésben való közreműködés

b.) közreműködés önkormányzati vagy hatósági ügy ellátásban

c.) önkormányzat és intézményei feladatainak ellátáshoz szükséges szállítási, árubeszerzési feladatok ellátása

d.) rendezvényeken való hivatalos megjelenés biztosítása

# Kapcsolattartási feladat

16. § (1) A falugondnoki szolgálat kapcsolattartási feladatot is ellát:

* az önkormányzat és a lakosság, valamint
* az önkormányzat intézményei és a lakosság között.

(2) A kapcsolattartás önkormányzati vonatkozásai tekintetében a konkrét feladatokat a polgármester határozza meg.

(3) A falugondnoki szolgálat köteles a lakosságtól érkező, önkormányzatot, vagy önkormányzati intézményt érintő közérdekű kéréseket, javaslatokat, egyéb információkat haladéktalanul továbbítani az illetékes vezető felé.

(4) Az (1) bekezdés alapján leírt általános, valamint az általános feladat alapján konkretizált feladat ellátása a falugondnoki szolgálat számára kötelező.

# Egyéb nem részletezett, szolgáltatás jellegű feladatok

17. § (1) A falugondnoki szolgálat köteles ellátni az egyéb, a 3-15. §-ba nem tartozó feladatokat, ha azok ellátására a polgármester vagy a jegyző intézkedése kötelezi, és az nem ellentétes az e rendelet 1. §-ában meghatározott céllal.

(2) Az (1) bekezdés szerint ellátott feladatok a falugondnoki szolgálat számára kötelezőek.

**III. fejezet**

##### **A falugondnoki szolgáltatás igénybevételi rendszere**

**Igénybevétel határozat alapján, illetve alanyi jogon, valamint a jogtalanul igénybe vett ellátás jogkövetkezményei**

18. § (1) E rendelet 2. részében foglalt szállítási feladatok ellátásáról, igénybevételéről a Dél-Bihari Szociális Szolgáltató Központ vezetője véleményének kikérése mellett a polgármester dönt.

(2) A 3. részben meghatározott szállítási feladatok ellátásáról a polgármester dönt. A 3. részben meghatározott szállítási feladatok ellátása – a 9. §-ban foglalt szállítási feladatot kivéve – nem veszélyeztetheti a 2. részben foglalt szállítási feladatok ellátását.

(3) A polgármester a falugondnoki szolgálat irányításáról és éves működéséről évente egy alkalommal a képviselő-testületnek beszámolni köteles.

(4) A polgármester által hozott határozat ellen fellebbezésnek van helye, melyet az önkormányzati hivatalhoz kell benyújtani és a Képviselő-testületnek címezni. A képviselő-testület másodfokon köteles az igényt elbírálni, és arról határozattal dönteni.

19. § (1) A falugondnoki szolgáltatás keretében nyújtott ellátások igénybevételének lehetősége:

* egyes szolgáltatások esetében kérelem alapján, vagy hivatalból hozott határozattal nyílik meg.
* Más szolgáltatások esetében alanyi jogon jár.

(2) Ahol e rendelet az alanyi jogon való igénybevételről nem rendelkezik, ott a szolgáltatás igénybevételét kérelmezni kell. A kérelem történhet szóban és írásban. Lehetőség van arra, hogy a polgármester hivatalból is megállapítsa adott szolgáltatás igénybevételének lehetőségét.

(3) A hozott határozatokat a falugondnokkal is közölni kell.

A határozatoknak tartalmazniuk kell, hogy adott ellátás:

* a falugondnoki szolgálat számára kötelezően előírt feladat, tehát a szolgáltatás az ellátást megítélő határozat alapján ténylegesen igénybe vehető, illetve, hogy
* a falugondnoki szolgálat számára nem kötelezően előírt feladat, ezért a határozat a vonatkozó ellátás igénybevételének lehetőségét nyitja meg, de adott szolgáltatás falugondnoki szolgálat keretében való tényleges megvalósítását nem garantálja.

(4) Az alanyi jogon igénybe vehető ellátások esetében határozatot nem kell hozni. A szolgáltatás igénybevételének jogosságát a falugondnoki szolgálatot ellátó személy ítéli meg. A szolgáltatás igénybevételének jogosságáról vita esetén a polgármester dönt.

# A falugondnoki szolgálat ellátása

20. § (1) A falugondnoki szolgálat keretében ellátandó feladatokat a falugondnok – a szolgálat rendelkezésre álló gépjármű segítségével – látja el.

(2) A falugondnoknak a feladatait a munkaköri leírásban, valamint a polgármester utasításának megfelelően kell ellátnia.

(3) A falugondnok a feladatait a rá irányadó munkarend szerinti időben köteles ellátni. A munkarendjét a feladatellátáshoz legjobban igazodó rend szerint kell megállapítani.

(3) A falugondnoki szolgálatot a falugondnok szabadsága, betegsége, egyéb törvényes távolmaradása esetében helyettesíteni kell. A helyettesítés rendjét a polgármester határozza meg.

(4) A falugondnokot helyettesítő személynek fizetett személyi juttatás legalább a falugondnok személyi juttatásának adott feladat ellátási idejére jutó részének megfelelő összeg.

(5) A falugondnoki szolgálat átvételi elismervény fejében veszi át a vásárlási előleget, melyet a vásárlás befejeztével ismételt átvételi elismervény fejében ad vissza. A tényleges kiadásokkal számla alapján köteles elszámolni a szolgáltatást igénybevevőnek. Ha az árubeszerzés önkormányzati szervezésben zajlik, s azok egységcsomagos jellegűek, azonos terméket érintenek, a pénz beszedése történhet előre, az önkormányzati hivatal közreműködésével is. Erre vonatkozóan a polgármester adhat utasítást.

(6) A falugondnoki szolgálat az általa kezelt pénzeszközökkel legkésőbb a következő munkanap végéig köteles elszámolni az önkormányzati hivatalban. Az elszámolás a kiállított számlák alapján történik, de a menetlevelekkel történő, ellenőrzési célú egyeztetést követően.

# Záró rendelkezések

21. § (1) E rendelet az Újiráz községi Önkormányzat Falugondnoki Szolgálat szolgáltatói bejegyzése véglegessé válása napján - melynek időpontját annak ismertté válását követően a jegyző közzéteszi - lép hatályba.

(2) Nem lép hatályba a falugondnoki szolgálatról szóló 2/2021 (II.29.) önkormányzati rendelet.

Újiráz, 2021. május 17.

***Furák Károly Dr. Illés-Tóth Zoltán***

***polgármester jegyző***

**Záradék:**

**A rendelet kihirdetve:**

**Újiráz, 2021. május 17. nap**

***Dr. Illés-Tóth Zoltán***

***jegyző***